Ministru kabineta rīkojuma projekta

“**Par valsts nekustamā īpašuma Karlīnes ielā 38, Ventspilī, nodošanu Ventspils pilsētas pašvaldības īpašumā**” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam atļaut Finanšu ministrijai nodot bez atlīdzības Ventspils pilsētas pašvaldības īpašumā valsts nekustamo īpašumu - zemes vienību 381 m² platībā, Karlīnes ielā 38, Ventspilī, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju – r*ūpēties par kultūru un gādāt par savas administratīvās teritorijas labiekārtošanu un sanitāro tīrību,* īstenošanai.  P**rojekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants 44.panta piektā daļa. Likuma “Par pašvaldībām” 15.panta pirmās daļas 2. un 5.punkts.  Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 9.3.apakšpunkts.  Ventspils pilsētas domes 2020.gada 26.jūnija lēmums Nr.83 “Par valstij piederoša zemes gabala Karlīnes ielā 38, Ventspilī pārņemšanu Ventspils pilsētas pašvaldības īpašumā bez atlīdzības”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ventspils pilsētas dome 2020.gada 26.jūnija sēdē ir lēmusi (protokols Nr.13, 8.p.) pārņemt Ventspils pilsētas pašvaldības īpašumā bez atlīdzības zemes gabalu Karlīnes ielā 38, Ventspilī, pašvaldības autonomo funkciju īstenošanai - rūpēties par kultūru un savas administratīvās teritorijas labiekārtošanu.  Īpašuma tiesības uz valsts nekustamo īpašumu (nekustamā īpašuma kadastra Nr. 2700 001 1712), kas sastāv no zemes vienības 381 m² platībā (zemes vienības kadastra apzīmējums 2700 001 1712) - Karlīnes ielā 38, Ventspilī (turpmāk tekstā arī – valsts zemes vienība) ir ierakstītas Ventspils pilsētas zemesgrāmatas nodalījumā Nr. 100000594352 uz valsts vārda Finanšu ministrijas personā, lēmuma datums 30.10.2019.  Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS) valsts zemes vienības kadastrālā vērtība uz 01.01.2021. noteikta 3606 *euro; zemes vienībai noteiktais lietošanas mērķis- 0601 - individuālo dzīvojamo māju apbūve.*  Valsts zemes vienība nav iznomāta.  Saskaņā ar ierakstiem zemesgrāmatas nodalījumā Nr. 100000594352 un NĪVKIS valsts zemes vienībai noteikti šādi apgrūtinājumi:  *-  valsts nozīmes pilsētbūvniecības pieminekļa teritorija un objekti 0.0381 ha;* *- uz zemes vienības atrodas būves, kas ierakstītas Ventspils pilsētas zemesgrāmatas nodalījumā Nr. 100000194631.* Izvērtējot valsts zemes vienībai noteiktos apgrūtinājums kopsakarā ar Zemesgrāmatu likuma pārejas noteikumu 19.punktā noteikto, secināms, ka informāciju par noteiktajiem apgrūtinājumiem ir jāuztur NĪVKIS un zemesgrāmatai ierakstītos šāda veida apgrūtinājumus pakāpeniski, izskatot secīgi ienākušos nostiprinājuma lūgumus uz konkrēto nekustamo īpašumu, jādzēš no attiecīgā zemesgrāmatas nodalījuma.  Ņemot vērā nekustamajam īpašumam noteikto apgrūtinājumu - valsts nozīmes pilsētbūvniecības pieminekļa teritorija un objektiun, ievērojot likuma “Par kultūras pieminekļu aizsardzību” 8.pantā noteikto, ka Nacionālajai kultūras mantojuma pārvaldei jāpaziņo par nodomu atsavināt valsts nozīmes kultūras pieminekli, šajā gadījumā attiecīgu paziņojumu nav nepieciešams nosūtīt un norādījumus attiecībā uz nekustamo īpašumu nav nepieciešams izsniegt, jo nekustamais īpašums nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis. <https://likumi.lv/ta/id/303392-par-valsts-aizsargajamo-kulturas-piemineklu-sarakstu>. Vienlaicīgi nekustamā īpašuma īpašniekam ir saistoši tiesību akti, kas regulē augstākminētā kultūras pieminekļa aizsardzību, kura teritorijā nekustamais īpašums atrodas.  Uz valsts zemes vienības saskaņā ar NĪVKIS datiem atrodas dzīvojamā māja (būves kadastra apzīmējums 2700 001 1712 001), kas ietilpst nekustamā īpašuma (nekustamā īpašuma kadastra Nr.2700 501 0100) Karlīnes ielā 38, Ventspilī, sastāvā.  Īpašuma tiesības uz būvju īpašumu ir ierakstītas Ventspils pilsētas zemesgrāmatas nodalījumā Nr. 100000194631 fiziskai personai 1/3 domājamās daļas apmērā, lēmuma datums 14.08.2018. Saskaņā ar datiem no NĪVKIS, būvju 2/3 domājamo daļu tiesiskais valdītājs ir norādīta fiziska persona.  Ventspils pilsētas domes arhitektūras un pilsētbūvniecības nodaļas būvniecības administratīvās inspekcija ar 09.12.2019. izziņu par būvju neesamību Nr.BIS-BV-23.1-2019-1667 informē, ka šķūnis (būves kadastra apzīmējums 2700 001 1712 003) un veļas mazgātava (būves kadastra apzīmējums 2700 001 1712 004), kas ierakstītas zemesgrāmatā Ventspils pilsētas zemesgrāmatas nodalījumā Nr. 100000194631, dabā netika konstatētas. Minētās būves no Valsts zemes dienesta Nekustamā īpašuma valsts kadastra informācijas sistēmas datiem ir dzēstas 2021.gada 3.februārī.  Savukārt no dzīvojamās mājas ar kadastra apzīmējumu 2700 001 1712 001 dabā ir saglabājušās tikai pamatu konstrukcijas fragmentālas paliekas. Valsts akciju sabiedrība “Valsts nekustamie īpašumi” ar 2021. gada 26. janvāra vēstuli Nr.2/9-3/972 atkārtoti ir vērsusies pie Ventspils pilsētas domes Arhitektūras un pilsētbūvniecības nodaļas ar lūgumu izvērtēt vai uz valsts zemes vienības dzīvojamās mājas Karlīnes ielā 38, Ventspilī, fragmenti ir kvalificējami kā ēka un izsniegt izziņu par būves ar kadastra Nr.2700 001 1712 001 neesamību. Ventspils pilsētas domes Būvniecības administratīvā inspekcija ar 12.02.2021. vēstuli Nr.BIS-BV-5.28-2021-742 informē, ka ņemot vērā to, ka inspekcijai nav informācijas par to, ka faktiskie apstākļi Karlīnes ielā 38, Ventspilī, būtu mainījušies, atbilde ir sniegta BAI 2019. gada 9. decembra lēmumā NR.BIS-BV-5.28-2019-2311, kurā norādīts, ka inspekcija nav tiesīga izsniegt izziņu par dzīvojamās mājas neesību, jo dzīvojamā māja ir nojaukta tikai daļēji, respektīvi, iepriekš minētās ēkas nojaukšana veikta līdz pamatu līmenim, saglabājot ēkas pamatu konstrukcijas.  Saskaņā ar Civillikuma 1084.panta pirmo daļu katram būves īpašniekam, lai aizsargātu sabiedrisko drošību, jātur sava būve tādā stāvoklī, ka no tās nevar rasties kaitējums ne kaimiņiem, ne garāmgājējiem, ne arī tās lietotājiem. Civillikuma 1084.panta trešā daļā noteic, ka gadījumos, ja būves īpašnieks vai valdītājs, pretēji attiecīgās varas pieprasījumam, nenovērš draudošās briesmas, tad attiecīgai iestādei, raugoties pēc apstākļiem, būve jāsaved kārtībā vai pavisam jānojauc uz īpašnieka rēķina.  Būvniecības likuma 21. panta devītajā daļā noteikts, ja būve ir pilnīgi vai daļēji sagruvusi, vai nonākusi tādā tehniskajā stāvoklī, ka ir bīstama vai bojā ainavu, šīs būves īpašniekam atbilstoši pašvaldības lēmumam tā jānojauc vai jāsakārto. Ministru kabineta 2014.gada 19.augusta noteikumu Nr. 500 ”Vispārīgie būvnoteikumi” 158.1. apakšpunktā noteikts, ka būve ir jāsakārto, jāveic tās konservācija vai jānojauc (atkarībā no konkrētiem apstākļiem), ja tās stāvoklis neatbilst Būvniecības likuma 9.pantā noteiktajā būtiskajām prasībām attiecībā uz būves lietošanas drošību, mehānisko stiprību un stabilitāti.  Saskaņā ar Ventspils pilsētas domes 2019.gada 4.jūnija vēstulē Nr.1-89/352 norādīto dzīvojamā māja (būves kadastra apzīmējums 2700 001 1712 001) robežojas ar gājēju ietvi un zemesgabalu, uz kuras atrodas publiska ēka - teātra nams “Jūras vārti”. Dzīvojamā māja 2018.gadā cieta ugunsgrēkā, kā rezultātā no ēkas saglabājusies gruvešu kaudze un daļēji nobrukusi ķieģeļu mūra siena. Tādejādi ar 2018.gada 12.oktobra Ventspils pilsētas domes lēmumu Nr.113 (prot. Nr.18; 7.&) “Par nodegušās ēkas Karlīnes ielā 38, Ventspilī, piespiedu novākšanu“, ēkas 1/3 daļas īpašniecei, un saskaņā ar NĪVKIS datiem 2/3 domājamo daļu tiesiskajai valdītājai (turpmāk arī - persona) tika uzdots veikt ēkas gruvešu novākšanu un teritorijas sakārtošanu. Ņemot vērā, ka ne dzīvojamās mājas īpašniece, ne tiesiskā valdītāja neatsaucās uzaicinājumam sakārtot dzīvojamo māju pēc ugunsgrēka, Ventspils pilsētas dome, 2018.gadā ēkas gruvešu novākšanu un teritorijas sakārtošanu ir veikusi par pašvaldības budžeta līdzekļiem, un uzsākusi nodegušās ēkas gruvešu piespiedu novākšanas piedziņas procesu no ēkas īpašnieces.  Saskaņā ar minētajā vēstulē norādīto nedz Valsts zemes dienesta Kurzemes reģionālajai nodaļai, nedz Ventspils pilsētas domei nav zināmi ēkas 2/3 domājamo daļu tiesiskās valdītājas dzimšanas dati un personas kods, līdz ar to nav pieejami aktuālie dati Pilsonības un migrācijas lietu pārvaldes iedzīvotāju reģistrāpar šo personu. Ventspils pilsētas dome 17.08.2020. un 26.10.2018. publicējusi paziņojumus oficiālajā izdevumā “Latvijas Vēstnesis” ar uzaicinājumu personai veikt ēkas sakārtošanas pasākumus. Persona uzaicinājumam nav atsaukusies.  Nolūkā nodrošināt demokrātiskas, tiesiskas valsts pamatprincipus, it sevišķi cilvēktiesību, ievērošanu un noskaidrotu patiesos lietas apstākļus, Ventspils pilsētas dome apkopoja tai pieejamo informāciju par tai zināmajiem faktiskajiem un tiesiskajiem apstākļiem:  1.1987.gada 28.februārī noslēgts Pirkšanas- pārdošanas līgums, ar kuru persona pērk būvju īpašuma 2/3 domājamās daļas no nekustamā īpašuma;  2. Pirkšanas - pārdošanas līgumā personas adrese norādīta Orenburgas apgabals, Kurmanajevskas rajons, ciems Labazi, mājas nosaukums un iela nav minēti. Notārs apliecinājis, ka pārbaudījis pārdevēja personību un rīcībspēju. Nav informācijas, ka pie līguma noslēgšanas būtu pārbaudīta Personas personība un rīcībspēja.  3. Līdz 2013.gadam `nekustamā īpašuma nodokli maksājusi cita persona, kas bijusi deklarēta dzīvojamā ēkā.  Piemērojot Vispārīgās datu aizsardzības regulas 4.pantā definētās personu datu identificējamas fiziskās personas jēdziena saturu, Ventspils pilsētas dome secina, kā tās rīcībā esošā personu identificējošā informācija nav pietiekoša, lai minēto personu tieši vai netieši identificētu, kā arī secina, ka ēkas 2/3 domājamo daļu tiesiskais statuss un piederība būtu konstatējama tiesas ceļā.  Ventspils pilsētas dome ar 16.09.2020. vēstuli Nr. 1-89/352-8 papildus sniedz informāciju, ka atbilstoši Civilprocesa likuma trīspadsmitās sadaļas nosacījumiem, zvērināts tiesu izpildītājs uzsācis piedziņas procesu uz parādniekam (būvju 1/3 domājamās daļas īpašniekam) piederošo nekustamo īpašumu, par ko 2019.gada 22.oktobrī zemesgrāmatā ierakstīta atzīme (Zemesgrāmatu likuma 45.pants).  Ņemot vērā iepriekš sniegto informāciju, Ventspils pilsētas apbūves struktūras sakārtošanas nolūkos, ar mērķi zemes gabalā nākotnē izbūvēt publisko auto stāvlaukumu publiskās ēkas - teātra nama "Jūras vārti" ekspluatācijas vajadzībām, Ventspils pilsētas dome 2019.gada 28.oktobrī ar vēstuli Nr.1-89/352-3 "Par nekustamā īpašuma Karlīnes ielā 38, Ventspilī piederību" ir vērsusies valsts akciju sabiedrībā “Valsts nekustamie īpašumi” (turpmāk – VNĪ) ar lūgumu zemes gabalu nodot bez atlīdzības Ventspils pilsētas pašvaldībai, tai, ar likuma "Par pašvaldībām"15.panta pirmās daļas 2.punktā - "*gādāt par savas administratīvās teritorijas labiekārtošanu un sanitāro tīrību* (ielu, ceļu un laukumu būvniecība, rekonstruēšana un uzturēšana, ielu, laukumu un citu publiskai lietošanai paredzēto teritoriju apgaismošana, parku, skvēru un zaļo zonu ierīkošana un uzturēšana, atkritumu savākšanas un izvešanas kontrole; pretplūdu pasākumi, pasētu un beigto dzīvnieku apbedīšanas vietu izveidošana un uzturēšana)"un 5.punktā "*rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību*" noteikto pašvaldības autonomo funkciju izpildei.  Saskaņā ar Ventspils pilsētas domes 28.10.2019. vēstulē Nr.1-89/352-3 un Ventspils pilsētas domes 26.06.2020. lēmumā Nr.83 norādīto informāciju, kā arī papildus 16.09.2020.vēstulē Nr. 1-89/352-8 sniegto informāciju, valsts zemes vienība tiks izmantota no likuma “Par pašvaldībām” 15.panta pirmās daļas 2. un 5.punktā noteiktajām pašvaldības autonomajām funkcijām izrietošu pārvaldes uzdevumu nodrošināšanai, paplašinot uz Ventspils pilsētas pašvaldībai piederoša zemes gabala Karlīnes ielā 36, Ventspilī (kadastra apzīmējums: 2700 001 1701) esošo publiski pieejamo auto stāvlaukumu. Minētais auto stāvlaukums, arī pēc tā paplašināšanas būs publisks, pieejams visiem interesentiem un nav plānots noteikt stāvēšanas ierobežojumus par labu vienam konkrētam komersantam, vai kāda konkrēta komersanta klientiem. Tāpat kā līdz šim, tas nodrošinās pieejamību kultūras objektiem atjaunotajā Ostas ielas posmā un citiem publiskiem objektiem Ventspils pilsētā (t.sk. teātra namam “Jūras vārti”). Līdz ar to, publiska pieejamības auto stāvlaukuma izveidošana uz valsts zemes vienības neradīs ekonomiskās priekšrocības konkrētam komersantam, jo tas būs pieejams ikvienam lietotājam.  Ņemot vērā, ka Ventspils pilsētas pašvaldība, pārņemot valsts nekustamo īpašumu Karlīnes ielā 38, Ventspilī, īpašumā, to izmantos publiska pieejamības auto stāvlaukuma izveidošanai un tas netiks izmantots saimnieciskās darbības veikšanai, tad nododot valsts zemes vienību Ventspils pilsētas pašvaldības īpašumā nav jāpiemēro komercdarbības atbalsta nosacījumi.  Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.  Turklāt Atsavināšanas likuma 44. panta piektā daļa nosaka, ka publiskai personai piederošs apbūvēts zemesgabals, ja būves uz zemesgabala pieder citai personai, netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai. Piemērojot tiesību normu sistēmisko un teleoloģisko interpretācijas metodi, vērtējama tiesību normas jēga kontekstā ar citām tiesību normām un pamatojoties uz lietderīgu un taisnīgu mērķi. Ievērojot iepriekš minēto un to, ka saskaņā ar Valsts pārvaldes iekārtas likumā noteikto, Latvijas Republika kā sākotnējā publisko tiesību juridiskā persona un atvasinātas publiskas personas (pašvaldības) ir organizētas vienotā hierarhiskā sistēmā, normatīvais regulējums liedz atsavināt nekustamo īpašumu, kurš nepieciešamas valsts iestādēm vai pašvaldībām to funkciju veikšanai  Saskaņā ar Atsavināšanas likuma 5.panta trešo daļu, Ministru kabineta atļauja nav nepieciešama tādu valsts īpašumā esošu apbūvētu zemesgabalu atsavināšanai, par kuriem šā likuma 4.panta ceturtās daļas 3. un 4.punktā minētās personas noteiktā kārtībā ir iesniegušas atsavināšanas ierosinājumu. VNĪ 20.03.2019. ir saņēmusi uz valsts zemes vienības Karlīnes ielā 38, Ventspilī, esošā būvju īpašuma 1/3 domājamās daļas īpašnieces atsavināšanas iesniegums ar lūgumu atļaut izpirkt pilnā apjomā visu zemes gabalu, kas atrodas zem būvēm.  VNĪ 15.02.2021. ir pieņēmusi lēmumu Nr. L/2021/69 “Par apbūvēta valsts zemesgabala Karlīnes ielā 38, Ventspilī, 1/3 domājamās daļas atsavināšanas apturēšanu Svetlanai Mitrovskai” pamatojoties uz Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 9.3.apakšpunktu, kas noteic, ka publiskas personas nekustamo īpašumu atsavināšanu atsavināšanas ierosinātājam aptur, ja var tikt apstrīdētas atsavināšanas ierosinātāja vai atsavinātāja īpašuma tiesības. Minētais lēmums ir pieņemts, pamatojoties uz to, ka Ventspils pilsētas zemesgrāmatas nodalījumā Nr.100000194631 II daļas 2.iedaļā vērsta 1930,64 EUR piedziņa uz fiziskai personai piederošās būves domājamo daļu, piedzinējs: Ventspils pilsētas pašvaldība.  Īstenojot valsts pārvaldes funkcijas, valsts pārvaldei savā darbībā jāievēro Valsts pārvaldes iekārtas likuma 10. pantā noteiktie valsts pārvaldes principi, to skaitā – minētā likuma 10.panta trešajā daļā noteiktais princips – valsts pārvalde darbojas sabiedrības interesēs. Pie sabiedrības interesēm pieder arī samērīga privātpersonas tiesību un tiesisko interešu ievērošana.  Izvērtējot faktiskos un tiesiskos apstākļus, kā arī ievērojot samērīguma principu un lietderības apsvērumus, kopsakarā ar Ventspils pilsētas domes sniegto informāciju, kā arī ņemot vērā, ka valsts zemes vienība ir nepieciešama Ventspils pilsētas pašvaldībai tās autonomo funkciju īstenošanai, tādejādi sakārtojot pilsētas ainavu un izveidojot visai sabiedrībai pieejamu publisku autostāvvietu, VNĪ, pēc rīkojuma projekta pieņemšanas, informēs atsavināšanas ierosinājuma iesniedzēju par to, ka zemesgabals nav atsavināms minētajai personai, jo nepieciešams atvasinātai publiskai personai tās funkciju veikšanai, jo šajā gadījumā labums, ko sabiedrība iegūst, ir lielāks nekā atsavināšanas ierosinātāja tiesisko interešu ierobežojums.  Ievērojot minēto, 2020. gada 16. jūlijā pieņemts valsts akciju sabiedrības “Valsts nekustamie īpašumi” Īpašumu izvērtēšanas komisijas lēmums (Prot. Nr. IZKPL-20/29-4), kas paredz konceptuāli atbalstīt nekustamā īpašuma Karlīnes ielā 38, Ventspilī, nodošanu bez atlīdzības Ventspils pilsētas pašvaldības īpašumā pašvaldības autonomo funkciju - rūpēties par kultūru un gādāt par savas administratīvās teritorijas labiekārtošanu un sanitāro tīrību, īstenošanai un noteiktā kārtībā sagatavot un virzīt izskatīšanai attiecīgu Ministru kabinetā rīkojuma projektu.  Saskaņā ar Ministru kabineta 2014.gada 19.augusta noteikumu Nr.500 “Vispārīgie būvnoteikumi” 11.punktu, lai dzēstu būves no zemesgrāmatas vai NĪVKIS, ja konkrētai būvei nav saglabājies neviens konstruktīvais elements un teritorija ir sakārtota, zemes vai būves īpašniekam vai, ja tāda nav, tiesiskajam valdītājam, vai lietotājam jāvēršas būvvaldē ar lūgumu izdot izziņu par būves neesamību dabā. Ventspils pilsētas pašvaldība, saskaņā ar Ministru kabineta noteikumu Nr. 263 “Kadastra objekta reģistrācijas un kadastra datu aktualizācijas noteikumi” 150. punktā noteikto, pārņemot zemes vienību Karlīnes ielā 38, Ventspilī, īpašumā, pamatojoties uz pašvaldības būvvaldes izdotu dokumentu, kas apliecina būves neesamību apvidū, vai pamatojoties uz pašvaldības būvvaldes izdotu dokumentu, kurā apliecināts, ka NĪVKIS reģistrētais kadastra objekts saskaņā ar normatīvajiem aktiem, kas nosaka būvju klasifikāciju, nav uzskatāms par būvi varēs ierosināt būvju dzēšanu no NĪVKIS un veikt nepieciešamās darbības Ventspils pilsētas zemesgrāmatas nodalījuma Nr. 100000194631, kurā reģistrētas būves slēgšanai.  Ventspils pilsētas dome ar 11.06.2021. vēstuli Nr.1-46/6192-9 sniedz apliecinājumu, ka ir gatava, pēc valstij piederošās zemes vienības Karlīnes ielā 38, Ventspilī, pārņemšanas Ventspils pilsētas pašvaldības īpašumā, normatīvajos aktos noteiktajā kārtībā veikt nepieciešamās darbības uz minētās zemes vienības esošo būvju sastāva sakārtošanai publiskajos reģistros, proti, būvju dzēšanai no Nekustamā īpašuma valsts kadastra informācijas sistēmas un zemesgrāmatas.  Projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.  Būves (būves kadastra apzīmējums 2700 001 1712 001) īpašnieces personas dati apstrādāti, tos iegūstot no projektā minētā būvju nekustamā īpašuma zemesgrāmatas nodalījuma, kuru noraksti nepieciešami projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ikviens Ventspils pilsētas pašvaldības iedzīvotājs, kā arī jebkurš interesents, kas vēlēsies izmantot publiski pieejamu auto stāvlaukuma. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2021. gads** | | Turpmākie trīs gadi (tūkst.euro) | | | | |
| **2022.** | | **2023.** | | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2023.  gadam | izmaiņas, salīdzinot ar vidējā termiņa budžeta ietvaru 2024.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. | | | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. | | | | | | |
| 1.2. valsts speciālais budžets | Projekts šo jomu neskar. | | | | | | |
| 1.3. pašvaldību budžets | Projekts šo jomu neskar. | | | | | | |
| 2. Budžeta izdevumi: | Projekts šo jomu neskar. | | | | | | |
| 2.1. valsts pamatbudžets | Projekts šo jomu neskar. | | | | | | |
| 2.2. valsts speciālais budžets | Projekts šo jomu neskar. | | | | | | |
| 2.3. pašvaldību budžets | Projekts šo jomu neskar. | | | | | | |
| 3. Finansiālā ietekme | Projekts šo jomu neskar. | | | | | | |
| 3.1. valsts pamatbudžets | Projekts šo jomu neskar. | | | | | | |
| 3.2. speciālais budžets | Projekts šo jomu neskar. | | | | | | |
| 3.3. pašvaldību budžets | Projekts šo jomu neskar. | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. | | | | | | |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Rīkojuma projekts neskar valsts budžetu. Izdevumus, saistībā ar nekustamā īpašuma pārreģistrēšanu zemesgrāmatā uz Ventspils pilsētas pašvaldības vārda, kā arī izdevumus, kas saistīti ar nekustamā īpašuma uzturēšanu, segs Ventspils pilsētas pašvaldība no sava budžeta līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas tīmekļvietnē – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ un Ventspils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas

vita.bruzas@vni.lv